** กฟ. 97(3)-1๒**

**ตัวอย่างสัญญาการสนับสนุนโครงการชุมชน**

**ที่ได้รับการสนับสนุนงบประมาณในการดำเนินงาน**

**จากกองทุนพัฒนาไฟฟ้า**

สัญญาเลขที่ (รหัสกองทุน) . . . / . .

สัญญา ฉบับนี้ ทำขึ้น ณ. กองทุนพัฒนาไฟฟ้า (ชื่อกองทุนพัฒนาไฟฟ้า)

เลขที่ หมู่ที่ ซอย ถนน ตำบล   
อำเภอ จังหวัด เมื่อวันที่ เดือน พ.ศ.   
ระหว่าง กองทุนพัฒนาไฟฟ้า (ชื่อกองทุนพัฒนาไฟฟ้า) สำนักงานคณะกรรมการกำกับกิจการพลังงาน โดย (ชื่อ-นามสกุล ของ ประธาน คพรฟ.) ประธานคณะกรรมการพัฒนาชุมชนในพื้นที่รอบโรงไฟฟ้า (ชื่อกองทุนพัฒนาไฟฟ้า) ผู้รับมอบอำนาจจากเลขาธิการ สำนักงานคณะกรรมการกำกับกิจการพลังงาน ซึ่งต่อไปในสัญญา นี้เรียกว่า “กองทุนพัฒนาไฟฟ้าในพื้นที่ประกาศ” ฝ่ายหนึ่ง กับ (หน่วยงาน/ผู้รับการสนับสนุนโครงการชุมชน) โดย (ชื่อ-นามสกุล ตำแหน่งของหน่วยงาน)

(โดยตนเอง หรือ ในฐานะผู้รับมอบอำนาจ) ที่อยู่เลขที่ หมู่ที่   
ซอย ถนน ตำบล อำเภอ   
จังหวัด ซึ่งต่อไปในสัญญานี้เรียกว่า “ผู้ได้รับการสนับสนุน” อีกฝ่ายหนึ่ง

**ส่วนที่ 1 สัญญารับการสนับสนุนโครงการชุมชน**

คู่สัญญาทั้งสองฝ่ายตกลงให้การสนับสนุนและรับการสนับสนุนโครงการชุมชนดังต่อไปนี้

ผู้ได้รับการสนับสนุนตกลงดำเนินโครงการชุมชน (ชื่อโครงการชุมชน)   
เพื่อดำเนินการในพื้นที่ (พื้นที่ที่ดำเนินโครงการชุมชน) โดยมีกลุ่มเป้าหมายโครงการ คือ (บุคคลหรือกลุ่มบุคคลหรือหน่วยงานที่ได้รับประโยชน์จากการดำเนินโครงการชุมชน) ในวงเงินงบประมาณที่ขอรับการสนับสนุนจากกองทุนพัฒนาไฟฟ้า (จำนวนเงินที่ได้รับการสนับสนุน) บาท โดยมีกำหนดระยะเวลา .........ปี........เดือน.........วัน นับตั้งแต่วันที่....................เป็นต้นไป (หรือกำหนดแล้วเสร็จภายใน วัน)

โดยมีกำหนดการและระยะเวลาการเบิกจ่ายเงิน ดังนี้

งวดที่ 1 เบิกจ่ายเงินจำนวน บาท ภายใน   
เมื่อได้มีดำเนินการ เสร็จเรียบร้อย

งวดที่ .. เบิกจ่ายเงินจำนวน บาท ภายใน   
เมื่อได้มีดำเนินการ เสร็จเรียบร้อย

งวดที่ สุดท้าย เบิกจ่ายเงินจำนวน บาท ภายใน   
เมื่อได้มีดำเนินการ เสร็จเรียบร้อย

**ส่วนที่ 2 ผู้ได้รับการสนับสนุน ตกลงที่จะดำเนินการดังต่อไปนี้**

1. เปิดบัญชีเงินฝากธนาคาร ชื่อบัญชี   
   ธนาคาร สาขา   
   เลขที่บัญชี โดย ผู้ได้รับการสนับสนุน มีหน้าที่จะต้องจัดทำใบเสร็จรับเงินของหน่วยงานตามจำนวนเงินที่ได้รับในแต่ละงวดให้แก่กองทุนพัฒนาไฟฟ้าในพื้นที่ประกาศ หรือตัวแทนของกองทุนพัฒนาไฟฟ้าในพื้นที่ประกาศ ภายในห้าวันทำการ
2. ดำเนินการโครงการชุมชนอย่างเต็มความสามารถ เพื่อให้เกิดประโยชน์สูงสุดต่อประชาชน/ชุมชนในพื้นที่ประกาศตามวัตถุประสงค์และเป้าหมายของกองทุนพัฒนาไฟฟ้า โดยจะดำเนินการด้วยความซื่อสัตย์สุจริต ไม่ดำเนินการโดยส่อไปในทางทุจริตหรือแสวงหาผลประโยชน์ทางการเมือง
3. ดำเนินกิจกรรมที่ขอเสนอรับการสนับสนุน ตามแนวทาง แผนงาน กำหนดเวลา งบประมาณ และเงื่อนไขอื่น ๆ ตามที่ได้ตกลงไว้
4. ปฏิบัติตามพระราชบัญญัติการประกอบกิจการพลังงาน พ.ศ. 2550 ระเบียบคณะกรรมการกำกับกิจการพลังงาน ว่าด้วยกองทุนพัฒนาไฟฟ้า เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า พ.ศ. 2553 ระเบียบคณะกรรมการกำกับกิจการพลังงานว่าด้วยการพัสดุของกองทุนพัฒนาไฟฟ้า เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า พ.ศ. 2555 รวมทั้งระเบียบ ประกาศ แนวทาง คู่มือ และวิธีปฏิบัติของ กกพ. สำนักงาน กกพ. และที่ คพรฟ. ในส่วนที่เกี่ยวข้องอย่างเคร่งครัด และให้ถือว่าเป็นส่วนหนึ่งของสัญญาฉบับนี้
5. ประชาสัมพันธ์กองทุนพัฒนาไฟฟ้าและโครงการชุมชนที่ได้รับการสนับสนุนจากเงินกองทุนพัฒนาไฟฟ้าต่อบุคคล กลุ่มบุคคล องค์กร หน่วยงาน และสาธารณะ ตามรูปแบบที่สำนักงาน กกพ. ประกาศกำหนด
6. แต่งตั้งหรือมอบหมายให้บุคคลไม่น้อยกว่า 1 คน เป็นผู้ประสานงานกับกองทุนพัฒนาไฟฟ้า
7. รายงานผลการดำเนินการ และรายงานการรับเงินและการใช้จ่ายเงินตามแบบรายงานที่กองทุนพัฒนาไฟฟ้าในพื้นที่ประกาศ กำหนดไว้ และจัดส่งให้แก่กองทุนพัฒนาไฟฟ้าในพื้นที่ประกาศ หรือผู้ที่กองทุนพัฒนาไฟฟ้าในพื้นที่ประกาศ มอบหมายตามกำหนดเวลาที่ได้ตกลงกันไว้ ทั้งนี้กองทุนพัฒนาไฟฟ้าในพื้นที่ประกาศ สามารถเข้าไปตรวจสอบการใช้จ่ายเงินงบประมาณที่ผู้ได้รับการสนับสนุนได้รับการสนับสนุนจากกองทุนพัฒนาไฟฟ้าในพื้นที่ประกาศ ตลอดเวลา และให้ผู้ได้รับการสนับสนุนรายงานรายงานผลการดำเนินงานโครงการชุมชนต่อที่ประชุมคณะกรรมการพัฒนาชุมชนในพื้นที่รอบโรงไฟฟ้าตำบล (คพรต.) และกองทุนพัฒนาไฟฟ้าในพื้นที่ประกาศ ทุกครั้งที่มีการประชุมเป็นระยะๆ
8. ให้ข้อเท็จจริงและข้อมูลที่เป็นประโยชน์ต่อกองทุนพัฒนาไฟฟ้าในกรณีเกิดข้อขัดแย้งหรือข้อพิพาทในการดำเนินการโครงการชุมชน เพื่อร่วมกันยุติข้อขัดแย้งหรือข้อพิพาทนั้นโดยเร็ว รวมทั้งให้ข้อเท็จจริงและข้อมูลที่เป็นประโยชน์ต่อการสอบสวนของกองทุนพัฒนาไฟฟ้าในพื้นที่ประกาศในกรณีมีข้อร้องเรียนเรื่อการทุจริตในการใช้เงินกองทุนพัฒนาไฟฟ้าในพื้นที่ประกาศ
9. ส่งเงินที่เหลือจากการดำเนินการคืน ให้แก่กองทุนพัฒนาไฟฟ้าในพื้นที่ประกาศ

**ส่วนที่ ๓ เอกสาร** ซึ่งถือเป็นส่วนหนึ่งของสัญญาการสนับสนุนโครงการชุมชน ได้แก่

1. เอกสารแบบเสนอขอโครงการชุมชนกองทุนพัฒนาไฟฟ้า เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้าที่ได้รับอนุมัติแล้ว และมติของคณะกรรมการพัฒนาชุมชนในพื้นที่รอบโรงไฟฟ้าที่อนุมัติโครงการพร้อมรายละเอียด
2. แบบแปลน (ถ้ามี)
3. รายละเอียดผู้รับจ้างหรือผู้ขาย
4. แผนการเบิกจ่ายเงิน หรือแผนการดำเนินงาน
5. แบบขอเปิดบัญชีเงินฝากธนาคารของโครงการชุมชน
6. สำเนาบัญชีเงินฝากธนาคารพาณิชย์ที่ตัวแทนผู้ได้รับการสนับสนุนลงนามรับรอง
7. เอกสารอื่นตามที่กองทุนพัฒนาไฟฟ้าในพื้นที่ประกาศกำหนด ได้แก่

ก)..................................................................................................................

ข)..................................................................................................................

ค)..................................................................................................................

**ส่วนที่ ๔ เงื่อนไขการสั่งระงับหรือยกเลิกการสนับสนุน**

ในกรณีมีเหตุปรากฏทราบแน่ชัดว่าโครงการชุมชนไม่เกิดผลประโยชน์หรือมีความเสี่ยงว่าโครงการชุมชนไม่ประสบความสำเร็จ กองทุนพัฒนาไฟฟ้าในพื้นที่ประกาศ สามารถให้ผู้ได้รับการสนับสนุนยุติการดำเนินการชั่วคราว หรือระวังการกระทำอันเป็นเหตุให้เกิดความเสียหายไว้จนกว่าจะได้ชี้แจงข้อเท็จจริง ปรับปรุง หรือแก้ไขตามที่คณะคณะกรรมการพัฒนาชุมชนในพื้นที่รอบโรงไฟฟ้ากำหนดก่อน

หากผู้ได้รับการสนับสนุนไม่สามารถดำเนินกิจกรรมตามแผนงานที่ได้ตกลงไว้ ไม่สามารถดำเนินการปรับปรุงแก้ไขตามที่คณะกรรมการพัฒนาชุมชนในพื้นที่รอบโรงไฟฟ้ากำหนด ไม่สามารถจัดส่งรายงานผลการดำเนินกิจกรรม หรือรายงานการเบิกจ่ายให้แก่กองทุนพัฒนาไฟฟ้าในพื้นที่ประกาศ ตามเวลาที่กำหนด โดยมิใช่เหตุเกิดจากความผิดหรือความบกพร่องของกองทุนพัฒนาไฟฟ้าในพื้นที่ประกาศ หรือ เหตุสุดวิสัย หรือเหตุเกิดจากพฤติการณ์อันหนึ่งอันใดที่คู่สัญญาไม่ต้องรับผิดตามกฎหมาย กองทุนพัฒนาไฟฟ้าในพื้นที่ประกาศ มีสิทธิยกเลิกสัญญาให้การสนับสนุน โดยกองทุนพัฒนาไฟฟ้าในพื้นที่ประกาศ จะพิจารณาชดเชยให้เฉพาะในส่วนที่ผู้ได้รับการสนับสนุนได้ดำเนินการไปตามมูลค่างานที่สามารถใช้ประโยชน์และเท่าที่ได้มีการดำเนินการไปโดยสุจริต

สัญญาสนับสนุนโครงการชุมชนนี้ มีความถูกต้องตรงกัน ทั้งสองฝ่ายได้อ่านและเข้าใจข้อความโดยละเอียดแล้ว จึงลงลายมือชื่อไว้เป็นสำคัญต่อหน้าพยาน และทั้งสองฝ่ายต่างถือไว้ฝ่ายละฉบับ

ลงชื่อ ลงชื่อ

( ) ( )

ผู้แทนผู้รับการสนับสนุน ประธาน คพรฟ.

ลงชื่อ ลงชื่อ

( ) ( )

ผู้แทนผู้รับการสนับสนุน พยาน

ลงชื่อ ลงชื่อ

( ) ( )

ผู้แทนผู้รับการสนับสนุน พยาน